“Picos de Europa, las montañas de la luz”, exposición de Alberto...
#000006
Manu Lobo: “El teatro es una forma de vivir”
#000008
La Xunta d’Escritores Asturianos 2010 faló del nacionalismu asturianu y de les relaciones ente la lliteratura, la identidá y la nación. La relación ente nación y lliteratura ye un vieyu tema presente en tola historiografía lliteraria y paña especial relieve nel casu de les lliteratures de llingües menores y en procesu de construcción como ye’l casu de la lliteratura asturiana, que ta escrita nun llingua inda non oficial. Esta edición tuvo llugar n’Uviéu los díes 11, 12 y 13 de xineru. Les actividaes tuvieron destinaes tanto a escritores como al públicu en xeneral yá que l’asistencia ye gratuíta y consisten nun ciclu de conferencies, debates, alderiques y presentaciones de llibros. Trátase d’un alcuentru periódicu onde se pretende que los escritores en llingua asturiana nun pierdan la relación nin la idea colectiva que supón el fechu d’escribir n’asturianu. Nesta vegada el lema de les xornaes fizo debatir cómo los aspectos identitarios afecten al fechu d’escribir nuna llingua minorizada y non oficial como l’asturiana frente a otres de más prestixu institucional y los medios pa superar cola lliteratura esta situación de desventaya, asina como les relaciones esistentes ente identidá y lliteratura, cara al futuru de los nuevos escritores, ente otros temes. La Xunta d’Escritores Asturianos tuvo llugar nel Palaciu Villa Madalena, situáu nel antigu Paséu de la Siella del Rei. Na Xunta presentóse’l Llibru d’Actes del anterior aconceyamientu que lleva por títulu “Lliteratura asturiana y compromisu”. El programa cuntó amás con conferencies y presentaciones de Javier Cubero, Xaviel Vilareyo, Daniel Cueli, Pablo Martínez, Helena Trexu, Xuan Carlos Crespos, Dorita García, Inaciu Galán, Ánxel Nava, César García, Llucía Fernández y Marcos Abel Fernández. Esta edición del 2010 quiso recordar tamién los centenarios del rei d’Asturies Fruela II y del arquitectu asturianu Miguel de la Guardia.
#000021